CELEX: C2006/086/32
Language: lt
Date: 2006-04-08 00:00:00
Title: Byla C-82/06  2006 m. vasario 8 d.  Europos Bendrijų Komisijos pareikštas ieškinys Italijos Respublikai

8.4.2006   
            
            
               LT
            
            
               Europos Sąjungos oficialusis leidinys
            
            
               C 86/17
            
         2006 m. vasario 8 d. Europos Bendrijų Komisijos pareikštas ieškinys Italijos Respublikai
   (Byla C-82/06)
   (2006/C 86/32)
   Proceso kalba: italų
   2006 m. vasario 8 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos D. Recchia ir M. Konstantinidis, ieškinys Italijos Respublikai.
   Ieškovė Teisingumo Teismo prašo:
   
               1)
            
            
               pripažinti, kad nesudarydama
               
                           —
                        
                        
                           Rimini provincijos atliekų valdymo plano pagal Direktyvos 75/442/EEB (1) su pakeitimais 7 straipsnio 1 dalį,
                        
                     
                           —
                        
                        
                           Lacijaus regiono atliekų valdymo plano, kuriame būtų nurodyti vietos ar įrenginiai atliekų ir pavojingų atliekų šalinimui, pagal Direktyvos 75/442/EEB su pakeitimais 7 straipsnio 1 dalies ketvirtąją įtrauką,
                        
                     
                           —
                        
                        
                           Friulio-Venecijos-Džūlijos ir Apulijos regionų, autonominės Bolzano Alto-Adige provincijos bei Rimini provincijos atliekų šalinimo planų pagal Direktyvos 91/689/EEB (2) 6 straipsnį
                        
                     ir nepateikdama jų Komisijai, Italijos Respublika neįvykdė įsipareigojimų pagal Direktyvos 75/442 dėl atliekų su pakeitimais 7 straipsnio 1 dalį bei pagal Direktyvos 91/689 dėl pavojingų atliekų 6 straipsnį;
            
         
               2)
            
            
               priteisti iš Italijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Remiantis Direktyvos dėl atliekų su pakeitimais 7 straipsniu ir Direktyvos dėl pavojingų atliekų 6 straipsniu valstybės narės privalo sudaryti ir pateikti Komisijai atliekų valdymo planus.
   Italijos Respublika dar neįvykdė įsipareigojimų dėl atliekų valdymo planų sudarymo ir pateikimo. Iki šiol Komisijai dar nepranešta apie abiejose minėtose direktyvose nurodytus atliekų valdymo planus.
   
      (1)  OL L 194, p. 39.
   
      (2)  OL L 377, p. 20.